钦定古今图书集成/明伦汇编/氏族典/第059卷 > 徐谊
## 钦定古今图书集成/明伦汇编/氏族典/第059卷 > 徐谊

按《浙江通志》：“谊字宜叔，寿昌人。少聪慧，治《春秋》，通史
学，累举不第。明太祖兵取严州，谊仗策归之，每参谋
议。时征陈友谅，太祖命招抚使回，授承务郎，知黄冈
县事。兵火后，市里萧条，谊招集流民，百废俱举。未几，
解官归。复以明经举，擢知镇江府，政为三辅之最。调
吉安府，以疾终于官。”